In nomine Domini, Amen. Visis libello actoris fratris Guillelmi de Corpore sancto Prioris de Iugis,  responsionibus Rei Ioannis Courtois, aliàs Ioigny, ad positiones ipsius actoris factas, necnon depositionibus testium,  tenoribus litterarum pro parte ipsius actoris productarum, ac toto processu,  meritis causæ præsentis cum cæteris, quæ videnda erant in hac parte,  quæ nos animúmque nostrum rationabiliter mouere poterant,  debebant, communicato cum Iurisperitis consilio per hanc nostram sententiam definitiuam, quam pro tribunali sedentes,  Deum solum præ oculis habentes ferimus in his scriptis ipsum Reum ad reddendum, tradendum,  soluendum actori nomine, quo agit sex solidos,  octo denarios Parisienses pro valore atque æstimatione quatuor vellerum facientium duas partes decimæ vellerum ex ouibus  mutonibus dicti Rei infra metas Prioratus, ac Parochiæ de iugis, ac tempore de quo in libello actoris mentio habetur nutritis prouenientium,  per eundem Reum habitorum;  quatuor solidos Parisienses pro æstimatione duorum agniculorum facientium duas partes decimæ agniculorum ex dictis ouibus per dictum Reum susceptorum, necnon sexaginta quatuor solidos Parisienses pro valore, seu æstimatione equi inuenti,  in dicto libello declarati; vnà cum expensis dicti actoris in eiusmodi causa,  eius occasione factis earum taxatione nobis in posterum reseruata, condemnamus, præfatum Reum à plus petitis absoluentes. Actum anno Domini millesimo quadringentesimo quadragesimo-septimo, Indictione decima. Die verò Iouis post festum beatorum Ægidij,  Lupi Confessorum, septima mensis Septembris, Pontificatus sanctissimi in Christo Patris,  Domini nostri Domini Nicolai diuina prouidentia Papæ quinti, anno primo.